  Майя Бывальцева 28-тӥ тулыспалэ Удмуртиын 7 градусозь кезьыт луоз. Со сярысь ивортэ Россиысь МЧС-лэн элькунъя валтӥсь управлениезлэн пресс-службаез. Покчиарняе улосвылын пилемо улоз, дырын-дырын ӧжыт лымы усёз, интыосын золгес лымыялоз. Тӧл лымшор но шундыпуксён вискысь секундскын 5-10 метре пельтоз. Нуназе элькунъя -2…-7 градус возиськоз. Омыр зӥбет луло узвесь юбоя 730 миллиметр, омырлэн мускытлыкез – 91 процент. Тодэ вайытом, элькунысь Гидрометцентрлэн пресс-службаез ивортэмъя, шутэтскон нуналъёсы Удмуртиын температура ноль градуслэсь вылӥе ӝутскыны быгатоз.  Тегъёс: МЧС Удмуртия куазь  